stanford-oval/wikipedia huggingface dataset:
לירן תמרי

| --- | --- |

 לידה:  6 באפריל 1994 (בן 30) ירושלים, ישראל
 מדינה:  ישראל ישראל
 השכלה:  הגימנסיה העברית רחביה  הקריה האקדמית אונו 
 תקופת הפעילות:  מ-2017
 מעסיק:  ידיעות אחרונות, ynet
 תחום סיקור:  משטרה ופלילים
 קישורים חיצוניים
 פייסבוק:  tamari.liran
 טוויטר:  liran__tamari
 
לירן תמרי (נולד ב-6 באפריל 1994) הוא עיתונאי ישראלי, כתב המשטרה של ynet וידיעות אחרונות.
ביוגרפיה

תמרי נולד וגדל בירושלים, סיים את לימודיו בתיכון הגימנסיה העברית רחביה. בשנת 2011 התגייס לצה״ל ושירת בחיל האוויר. הוא בעל תואר ראשון במשפטים מהקריה האקדמית אונו.
בנובמבר 2017 החל את דרכו בעיתונות ככתב המשטרה והמשפט בעיתון ידיעות ירושלים ואתר mynet. בתקופה זו סיקר תמרי בין השאר את הבחירות לראשות עיריית ירושלים, את הפעילות המשטרתית בירושלים בזמן מגפת הקורונה ובמהלך הפגנות בלפור. לאחר כשש שנים בתקשורת המקומית, באפריל 2023 עזב תמרי את mynet ומונה להיות כתב המשטרה בירושלים של ynet וידיעות אחרונות. באוקטובר 2024 קודם ומונה לתפקיד כתב המשטרה הארצי.
חשיפות ופרסומים בולטים

במאי 2018 חשף תמרי את מסמכי המלחמה של הפלג הירושלמי נגד הגיוס לצה"ל, שכללו אלפי תיעודים והקלטות.
באוקטובר 2019 תיעד תמרי את הרב חיים קנייבסקי כאשר הוא נוסע בירושלים באמצעות שיירת מכוניות גדולה החוסמת רחובות, חוצה צמתים באור אדום ומלווה בכוחות משטרתיים. הפרסום עורר סערה ובעקבותיו מפקד מחוז ירושלים ניצב דורון ידיד ערך בירור ממנו עלה כי השוטרים חרגו מסמכותם.
בנובמבר 2019 חשף מכתב שכתבה מיכל סלה לבעלה חודש וחצי לפני הירצחה.
בדצמבר 2020 פרסם תמרי תיעוד של מפקד זרוע היבשה בצה״ל כאשר הוא אוחז באקדחו האישי תוך שהוא מחולץ מהמון הזועם במהלך הפגנת חרדים קיצוניים שהקיפו את רכבו.
בינואר 2021 חשף תמרי כי בנה של חברת הכנסת אסנת מארק נעצר לאחר שגידף שוטרים ואיים לפגוע בהם פיזית.
ביולי 2021 חשף את תמלילי חקירתו של מפקד תחנת 'לב הבירה' שהואשם בתקיפת מפגינים.
בנובמבר 2022 פרסם לראשונה את נוהלי המשטרה המסדירים את השימוש במכת"זיות בפיזור הפגנות.
ביוני 2024 חשף ניסיון של פלסטיני לבצע ירי רקטי בזמן מצעד הדגלים ביום ירושלים.
בספטמבר 2024 חשף פרטים חדשים הנוגעים לעד המדינה ״האתרוג״ שהופעל כלפי ראש ארגון הפשע אסי אבוטבול.
בנובמבר 2024 חשף כי ראש המטה לביטחון לאומי צחי הנגבי נחקר בחשד לקבלת שוחד.
הערות שוליים

↑  ידיעות אחרונות בשינוי מסקרן: זה הכתב הבכיר שמונה לתפקיד חדש, באתר אייס, 1 באוקטובר 2024
↑  לירן תמרי, חשיפה: מסמכי המלחמה של הפלג הירושלמי נגד הגיוס לצה"ל, באתר mynet, ‏25, מאי, 2018
↑  סירנות, ניידות וחציית צמתים באדום: מדוע זוכה הרב קנייבסקי לליווי משטרתי בניגוד לנהלים?, באתר mynet, ‏16, אוקטובר, 2019
↑  לירן תמרי, בלעדי: חודש וחצי לפני הרצח - המכתב שכתבה מיכל סלה ז"ל לבעלה החשוד ברציחתה, באתר mynet, ‏1, נובמבר, 2019
↑  לירן תמרי, פרסום ראשון: תמלילי חקירתו של מפקד תחנת 'לב הבירה' המואשם בתקיפת מפגינים, באתר mynet‏ ירושלים, 11 ביולי 2021
↑  לירן תמרי, פרסום ראשון: נהלי השימוש במכת״זית המשטרתית נחשפים, באתר mynet‏ ירושלים, 29 בנובמבר 2021
↑  עוזי ברוך, הותר לפרסום: מחבל נעצר בחשד שייצר רקטה במזרח ירושלים, באתר ערוץ 7, 25 ביוני 2023
↑  לירן תמרי, תיק "האתרוג" נפתח: המדובב שהפיל את ראש ארגון הפשע אסי אבוטבול, באתר ynet, 17 ביולי 2024
↑  לירן תמרי, חשיפה: ראש המל"ל הנגבי נחקר בחשד לקבלת שוחד, באתר ynet, 6 בנובמבר 2024
בית הדין הפלילי הבין-לאומי ליוגוסלביה לשעבר

| --- | --- |

מקום משכנו של בית הדין בעיר האג
מקום משכנו של בית הדין בעיר האג
 מאפיינים
 שטח שיפוט:  יוגוסלביה לשעבר מאז 1991
 מדינה:  הולנד 
 היסטוריה
 תקופת הפעילות:  25 במאי 1993 – 31 בדצמבר 2017 (24 שנים)
 גאוגרפיה
 כתובת:  churchillplein 1, האג, הולנד
 קואורדינטות:  52°04′04″N 4°21′13″E﻿ / ﻿52.067888888889°N 4.3535°E﻿ / 52.067888888889; 4.3535
 icty.org
 he
 
בית הדין הפלילי הבין-לאומי ליוגוסלביה לשעבר (שמו הרשמי: בית הדין הבין-לאומי לשפיטת אישים האחראים להפרות חמורות של המשפט ההומניטרי הבין-לאומי, שבוצעו בטריטוריה של יוגוסלביה לשעבר מאז 1991, בראשי תיבות באנגלית ICTY) היה גוף של ארגון האומות המאוחדות, שהוקם על מנת לשפוט נאשמים בפשעים, שבוצעו במהלך מלחמות יוגוסלביה. מקום מושבו היה בעיר האג, שבהולנד.
בית הדין הוקם בהחלטה 827 של מועצת הביטחון של האו"ם מ-25 במאי 1993. סמכות השיפוט שלו השתרעה על ארבע קבוצות של פשעים שבוצעו בשטח יוגוסלביה לשעבר: הפרות חמורות של אמנות ז'נבה, הפרות של דיני המלחמה, רצח עם ופשעים נגד האנושות. העונש הכבד ביותר שבית הדין מוסמך להטיל על נאשם שהרשיע הוא מאסר עולם. מאז ראשית פעולתו ב-1994 התנהלו בפניו משפטיהם של 161 איש. בית הדין נסגר ב-21 בדצמבר 2017, לאחר 24 שנות פעילות.
בית הדין היה ארגון שהוקם על בסיס אד הוק, לכן הוא נסגר כאשר הסתיים מילוי תפקידו. אין לבלבל בינו לבין בית הדין הפלילי הבינלאומי או בינו לבין בית הדין הבינלאומי לצדק, שהם גופים קבועים, שגם מקום מושבם בהאג, אך הם בעלי סמכות שיפוט שונה.
הקמת בית הדין

ההצעה להקמת בית הדין הועלתה על ידי שר החוץ הגרמני קלאוס קינקל. בהחלטת מועצת הביטחון מס' 808 (מ-22 בפברואר 1993) קבעה המועצה כי יוקם בית דין לשפיטת האחראים להפרות חמורות של המשפט ההומניטרי הבינלאומי בטריטוריה של יוגוסלביה לשעבר מאז 1991. בהחלטה גם פנתה המועצה למזכ"ל האו"ם להגיש לה דין וחשבון על כל היבטיו של נושא זה ובכלל זה הצעות ספציפיות ודרכי פעולה מתאימות, בשים לב להצעות שהעלו לעניין זה המדינות חברות המועצה.
בהחלטה 827, שנתקבלה שלושה חדשים לאחר מכן, אימצה המועצה את הדו"ח שהגיש לה המזכ"ל ואת חוקת בית הדין (Statute) שהייתה נספח לדו"ח. בכך נקבעו סמכויות השיפוט של בית הדין והעונשים שבכוחו להטיל.
במהלך 1993 החל בית הדין לבנות את מטהו. במהלך השנה הראשונה לקיומו ניסחו השופטים הראשונים שמונו לכהן בבית הדין את כללי סדר הדין ודיני הראיות שינהגו בפניו, כמו גם את הכללים להחזקת נאשמים במעצר על ידו ומינוי סניגור עבורם. הייתה זו פעולה מורכבת שכן היא הייתה תקדימית – היה זה בית הדין הראשון שהקים האו"ם לשם דיון באישומים פליליים.
במהלך השנה השנייה לקיומו הושלמה הקמת אולמות המשפט ומתקן המעצר של בית הדין ברובע סכוונינגן שבהאג, ובית הדין קיבל לשורותיו עובדים רבים. ביולי 1994 אויש משרד התובע בבית הדין במידה מספקת כדי לאפשר את תחילתן של חקירות אודות חשדות לעבירות שבוצעו בשטח יוגוסלביה לשעבר. בנובמבר 1994, בעוד המלחמה בבוסניה נמצאת בעיצומה, הוגש לבית הדין כתב האישום הראשון – כנגד הסרבי הבוסני דרגאן ניקולאיץ'.
עד לסגירתו מנה צוות בית הדין בכל התפקידים כ-1,200 איש, שהגיעו מכל רחבי העולם.
מבנה בית הדין וחבר שופטיו

היחידות שהרכיבו את בית הדין היו משרד התובע, המזכירות והשופטים, ששובצו ללשכות. כמו כן פעלה במסגרתו יחידת המעצר.
מבנה בית הדין וחבר שופטיו > משרד התובע

התובע (Prosecutor) היה ראש משרד התובע בבית הדין. עליו ועל צוותו הוטל התפקיד לחקור חשדות לפשעים בתחום סמכות השיפוט של בית הדין, לאסוף ראיות, להגיש כתבי אישום ולנהל את המשפטים מצדה של התביעה. התובע התמנה לתפקידו על ידי מועצת הביטחון של האו"ם לפי הצעת מזכ"ל האו"ם. התובע האחרון, הששי במספר היה סרז' ברמרץ (Serge Brammertz) מבלגיה (שירת מאז 2007).
מבנה בית הדין וחבר שופטיו > המזכירות

המזכירות (Registry) הופקדה על מכלול ענייני המנהלה של בית הדין, ובכלל זה ניהול רשומותיו, תרגום מסמכים לשפות שונות, הסדרתם הגעתם של אישים שזומנו להעיד בפני בית הדין והפעלת לשכת המידע לציבור. למזכירות היו כפופים גם צוותי הסיוע המשפטי של השופטים (ראו להלן). היא הופקדה גם על ניהול יחידת המעצר של בית הדין, שבה הוחזקו מי שמשפטיהם התנהלו בפניו ועל תוכנית הסיוע המשפטי, שהעמידה ייצוג לנאשמים שידם אינה משגת לשכור אותו. בראש המזכירות עומד רשם בית המשפט. האחרון ששימש בתפקיד היה ג'ון הוקינג (John Hocking) מאוסטרליה (מאז 2009), הרשם הרביעי במספר.
מבנה בית הדין וחבר שופטיו > השופטים

בבית הדין כיהנו 15 שופטים קבועים ו-10 שופטים שאינם במעמד קבוע (Ad litem), שנבדלו מן השופטים הקבועים בסמכויותיהם.
השופטים נבחרו לבית הדין בהליך הבא:
בהזמנת מזכ"ל האו"ם הייתה רשאית כל מדינה שהיא חברה קבועה באו"ם וכל מי שהיא במעמד של משקיפה קבועה בו להציע שני מועמדים משתי מדינות שונות, בכפוף לכלל הכשירות לכהונה, שנקבע בחוקת בית הדין.
מועצת הביטחון הייתה מגבשת מתוך הרשימה הנ"ל רשימה מצומצמת של 28 עד 42 מועמדים סופיים.
העצרת הכללית של האו"ם הייתה בוחרת 14 שופטים קבועים מתוך הרשימה שגיבשה מועצת הביטחון.
שופטים לא קבועים נבחרו לכהונתם בהליך דומה (העצרת הכללית של האו"ם בוחרת 27 שופטים מתוך רשימה של לפחות 54 מועמדים סופיים).
כהונת השופטים נמשכה ארבע שנים, והיו רשאים לעמוד לבחירה מחדש.
מאז הקמתו מונו לבית המשפט בסך הכל 80 שופטים, קבועים ושאינם קבועים, מ-49 מדינות שונות. 20 מאלו היו נשים.
נשיא בית הדין היה נבחר מתוך חבר השופטים הקבועים שלו ועל ידי שופטים אלו. היה מכהן בתפקידו שנתיים ורשאי לעמוד לבחירה מחדש לתפקיד זה. מאז 2008 בחר בית הדין יחד עמו גם סגן נשיא, לתקופות כהונה זהות.
הנשיא הראשון של בית הדין היה אנטוניו קאסס (Antonio Cassese) מאיטליה (1993–1997). מאז נובמבר 2015 ועד פירוק בית הדין כיהן כנשיא בית הדין השופט כרמל אגיוס ממלטה.
מבנה בית הדין וחבר שופטיו > לשכות השופטים

בבית הדין התקיימו ארבע לשכות שופטים (Chambers), מהן לשכה אחת המופקדת על הדיון בערעורי נאשמים על פסקי הדין של שופטים מן הלשכות האחרות.
בכל אחת משלוש הלשכות העיקריות כיהנו שלושה שופטים קבועים ועד שישה שופטים שאינם קבועים. לכל הרכב שופטים היושב בדין במשפטו של נאשם התמנו שלושה שופטים, שלפחות אחד מהם היה שופט קבוע.
לשכת הערעורים שימשה כערכאת הערעור של בית הדין וגם כערכאת הערעור לנאשמים בבית הדין הפלילי הבינלאומי לרואנדה. כיהנו בה שבעה שופטים, ששניים מהם שופטים קבועים של בית הדין הפלילי לרואנדה. כל ערעור נשמע על ידי הרכב של חמישה שופטים מלשכת הערעורים.
השופטים מכל לשכה הסתייעו בעבודתם בצוות הסיוע המשפטי של אותה לשכה, שהיה מסייע בידם בטיפול בתיקים שלפניהם, בהכנת מסמכים ובמחקר משפטי.
מבנה בית הדין וחבר שופטיו > יחידת המעצר

נאשמים שלא נמצאו זכאים לשחרור על תנאי ממעצר היו נכלאים למשך משפטם ביחידת המעצר של האומות המאוחדות (United Nations Detention Unit – UNDU), שנמצאה בסחוונינגן, כשלושה קילומטרים מבית הדין. כל אחד מהנאשמים בה נכלא בתא בן כ-15 מטרים מרובעים, המיועד לאדם אחד. היה מצוי בו ריהוט בסיסי, שירותים ומקלחת, רדיו, טלוויזיה ומחשב (ללא גישה לאינטרנט). העצורים זכאים לביקורים ולשיחות טלפון לקרוביהם, ולרשותם שירותי דת, ספרייה וחדר כושר. הם היו רשאים לשהות בחלק משעות היום מחוץ לתאיהם ולקיים פעילויות משותפות. התנאים המשופרים ביחידת המעצר בהשוואה למתקני כליאה אחרים נובעים מרצון הנשיא הראשון של בית הדין להדגיש כי הכלואים הם בחזקת חפים מפשע כל עוד לא נקבע אחרת.
פעולת בית הדין

פרק זה טעון עדכון. אנא תרמו לוויקיפדיה .
נכון ל-3 ביוני 2011 התנהלו בפני בית הדין משפטיהם של 161 איש, לפי הפירוט הבא:
35 שמשפטיהם עודם מתנהלים – ארבעה בשלב קדם-משפט, 14 בשלב המשפט עצמו, 16 בשלב הערעור, ואחד שהואשם וטרם נלכד;
126 שההליכים נגדם הסתיימו:
13 שזוכו;
64 שנדונו למאסר – מהם ארבעה הממתינים להעברה למדינה אחרת לריצוי עונשם, 25 שהועברו למדינה אחרת לריצוי עונשם, 32 שסיימו את ריצוי עונשם ושלושה שנפטרו במהלך ריצוי העונש;
13 שמשפטיהם הועברו מבית הדין ומתנהלים בפני ערכאה מדינתית;
36 שהאישומים נגדם בוטלו או שנפטרו – 20 שהאישומים נגדם בוטלו, 10 שנמצא שנפטרו לפני שהועברו לחזקת בית הדין, 6 שנפטרו לאחר שהוסגרו לבית הדין.
האישים שהובאו למשפט בפני בית הדין היו החל מדרג של חיילים פשוטים ועד לראשי מדינה, ראש ממשלה ומפקדי צבא ומשטרה.
כתב האישום האחרון – קודם למעצרו והסגרתו לבית הדין של רדובאן קרדז'יץ' – הוגש לבית הדין במרץ 2004, והוא ציפה להשלים את ההליכים המשפטיים לפניו עד 2013. משפטו של קרדז'יץ' הסתיים ב-24 במרץ 2016 (בכפוף להגשת ערעור אפשרי).
לכידתו של ראטקו מלאדיץ' במאי 2011 האריכה את משך הפעולה של בית הדין עד לנובמבר 2017, המועד בו ניתן פסק הדין במשפטו של מלאדיץ'. בית הדין נסגר לבסוף בדצמבר 2017. כל הפעילות השיפוטית הנותרת בעקבות פעולתו הועברה למכניזם של בתי הדין הפליליים הבינלאומיים.International Residual Mechanism for Criminal Tribunals
הישגים וביקורת

בשנת 2004 פרסם בית הדין מסמך המפרט את ההישגים העיקריים שהשיג, לטענתו, ואלו הם, בתמצית:
הובלת המגמה של מעבר מאי נשיאת פושעי המלחמה בעונש להטלת אחריות פלילית עליהם, בפרט לאור אי הרצון של רשויות התביעה ביוגוסלביה לשעבר להעמידם למשפט;
יצירה של בסיס עובדתי אודות הפשעים שנעשו, באמצעות איסוף הראיות למשפטים כמו גם הקביעות העובדתיות שנעשו בפסקי הדין;
עשיית צדק עם אלפי קורבנות והשמעת קולם – באמצעות העדים הרבים שהתייצבו להעיד בפני בית הדין;
הרמת תרומה ממשית למשפט הבינלאומי הפלילי, גם בזכות היות בית הדין הטריבונל הפלילי הבינלאומי הראשון;
חיזוק שלטון החוק באמצעות קידום השימוש בנורמות משפטיות בינלאומיות בנוגע לפשעי מלחמה.
בית הדין הוציא צווי מעצר נגד חיילים סרבים שאנסו נשים מוסלמיות, ואלה הורשעו בגין אלימות מינית בזמן מלחמה. זו הייתה הפעם הראשונה שבה בית דין בין-לאומי הרשיע נאשמים על עבירות של אונס ועבדות מין.
לעומת זאת נשמעו טענות של ביקורת נגד בית הדין ופעולתו בנושאים שונים. בין השאר נטען כי פעולתו מגבירה את המתח בין מדינות יוגוסלביה לשעבר במקום לקדם פיוס ביניהן, כי יש לבית הדין הטיה לרעה נגד הסרבים (המהווים כ-68% מן הנאשמים שבאו לפניו) וכי איש מבכירי נאט"ו לא הואשם בפני בית הדין בפשעים בקשר לניהולה של מלחמת קוסובו. כמו כן הועלתה הטענה שבית הדין גזר למורשעים עונשים מקלים ביחס לפשעים שבהם הורשעו, והועלו טענות על אורכם הרב של חלק מן המשפטים המתנהלים בפניו, ועל עלות הפעלתו של בית הדין (כ-290 מיליון דולר לשנים 2010–2011).
ראו גם

בית הדין הפלילי הבינלאומי לרואנדה
הערות שוליים

↑  שם בית הדין באנגלית: The International Tribunal for the Prosecution of Persons Responsible for Serious Violations of International Humanitarian Law Committed in the Territory of the Former Yugoslavia since 1991, או בקצרה  The International Criminal Tribunal for the former Yugoslavia.
↑  [https://www.icty.org/x/file/Legal%20Library/Rules_procedure_evidence/IT032Rev50_en.pdf חוקי סדר הדין והראיות של בית הדין.
על פי חוק 101 א׳ של החוקים דינו של אדם מורשע עשוי להיגזר למאסר ל"תקופה של עד ל-,וכולל שארית חייו"]
1 2  הולנד: בית הדין שבו התאבד גנרל בשידור חי סוגר את שעריו
↑  דו"ח מס' http://www.icty.org/x/file/Legal%20Library/Statute/statute_re808_1993_en.pdf) S/25704).
↑  ניקולאיץ' הואשם בקשר לתפקידו כמפקד מחנה ריכוז במלחמת בוסניה.
↑  בתפקיד התובע השני בבית הדין (1994-1996) שימש השופט הדרום-אפריקני ריצ'רד גולדסטון.
↑  מאז 2008 ובאופן זמני יכלו להיבחר 16 שופטים קבועים.
↑  נכון לחודש יוני 2011. מקור: http://www.icty.org/sections/AbouttheICTY/Chambers.
↑  מקור: http://www.icty.org/sections/TheCases/KeyFigures.
↑  נאשמים שהורשעו ונידונו למאסר מועברים לריצוי עונשם מחוץ להולנד, באחת מ-17 מדינות שהסכימו לכלוא בתחומן מורשעים שכאלו (בפועל, עד כה (2011) הועברו רק אל 12 מהן מורשעים לריצוי עונש) (מקור: http://www.icty.org/sid/10276).
↑  http://www.icty.org/x/file/Outreach/view_from_hague/jit_accomplishments_en.pdf.
↑  http://eprints.kingston.ac.uk/5511/1/Hoare-M-5511.pdf.
↑  http://www.icty.org/x/file/About/Reports%20and%20Publications/AnnualReports/annual_report_2010_en.pdf.
| --- | --- |
בקרת זהויות :  NLI: 987007263135905171  BIBSYS: 90956301  BnF: cb12394597c (data)  CiNii: DA11147408  GND: 4383997-6  ISNI: 0000 0004 0501 417X  LCCN: n94093864  NKC: kn20030215041  NLA: 35561826  NSK: 000120247  RERO: 02-A005461892  SELIBR: 264238  SUDOC: 033038880  VIAF: 147611109   WorldCat (עם VIAF): 147611109 
תא מעצר טיפוסי ביחידת הכליאה (התמונה מוצגת בהסכמת בית הדין)
סוף העולם (אלבום)

סוף העולם הוא אלבום האולפן השביעי של הזמר הישראלי, עומר אדם. האלבום כולל 18 שירים חדשים, כולל שיתוף פעולה עם הראפר איזי וגרסת כיסוי מחודשת לשיר "סיגליות" עם המוזיקאי דויד ברוזה.
רקע

עומר אדם הפתיע את מיליון העוקבים שלו באינסטגרם עם סרטון תיעוד עצמי מתקופתו בדובאי, שהועלה ב-23 במאי 2023. בסרטון הוא מתעד את החלטתו לעזוב את ישראל באופן זמני, כשהוא אומר כי מדובר במהלך שהוא הרגיש שהוא נחוץ להתפתחותו, עם תוצאות לא ברורות. הכיתוב בשקופית האחרונה בסרטון חושף את התאריך 1 ביוני, ומציין את תאריך היציאה של האלבום. אדם הוציא את האלבום כשלוש שנים לאחר אלבומו הקודם, Omer וחצי שנה לאחר צאת הסינגל "אני".
במהלך הפקת האלבום עבד אדם עם צוות של כותבי שירים ומלחינים. אבי אוחיון, ינון יהל, רון ביטון והצמד דולי ופן נמנים עם היוצרים שהיו שותפים לכתיבת שירי האלבום. מוזיקאים נוספים שעבדו עם אדם על האלבום כוללים את גיל ויין, אודיה אזולאי, משה בן אברהם, אופק יקותיאל, אסף צרויה, אלעד טרבלסי ועידן בקשי. חלק מהיוצרים הוטסו לסטודיו מאולתר במלון בדובאי, בעוד שאחרים עבדו בישראל.
אדם עבד על האלבום בישראל ומחוצה לה, במיוחד בארצות הברית ובדובאי. האלבום מציג את רצונו של אדם לחקור סגנונות וז'אנרים שונים, כולל פופ, לטיני, ראפ ו-EDM.
עטיפת האלבום, אותה עיצב האמן הישראלי גל יוסף, המתארת סצנה פסיכדלית ומוזרה, משקפת את האופי הצבעוני והתוסס של השירים שבתוכו.
הרכב האלבום

באלבום זה נראה שאדם מודה בטעויות שעשה לאורך הקריירה, הן ביחסיו עם התקשורת והן בקשר שלו עם הקהל בתקופת המגפת הקורונה והמופע עם ניקי ג'אם. במקום להתייחס לנושאים אלה בראיונות, אדם מתבטא באמצעות שירה ומילים. השיר האחרון באלבום, "בן 30", חושף ניסיון נוקב לשנות גישה ולפתוח את ליבו. האלבום מציג צדדים שונים של אדם, החל מלהיטי מסיבות ועד בלדות מלודיות. שירים כמו "DXB to TLV" רוכבים על טרנד הטכנו. רצועה נוספת המכוונת למועדוני הריקודים היא "מזליקו", שאדם מאמין שיהיה הלהיט המוביל של האלבום.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסמיוזיק: 
אמיר שוורץ סקר את האלבום באתר ynet. הוא מדגיש את הגישה של אדם לתת לשיריו לדבר במקום להתראיין לכלי התקשורת. הוא כתב כי האלבום הוא תמצית של חייו של אדם עד כה בעודו מביט אל העתיד. הביקורת מכירה בכך שהאלבום מציג צד בוגר יותר של אדם, עם מגע של ההומור והכיף המוכרים שלו, אבל עם פחות רצון להיות קל דעת. שוורץ מזכיר שלאדם היה פוטנציאל לקרב קהילות ומגזרים שונים בחברה הישראלית עם המוזיקה שלו, אבל לפעמים סטה מהמסלול עם שירים מיותרים. הביקורת משבחת רצועות מסוימות שמזכירות את סגנונו של שלמה ארצי ומדגישה את שיתוף הפעולה עם דויד ברוזה בשיר "סיגליות". הביקורת מזכירה גם כמה רגעים חלשים יותר באלבום אבל מסתיימת באופטימיות שהריחוק של אדם מהארץ עשוי להחזיר אותו כאמן חזק יותר ומיושר יותר עם מקומו במוזיקה הישראלית העכשווית.
יוסי חרסונסקי פרסם ביקורת על האלבום בבלוק המוזיקה שלו, "יוסמיוזיק", מצוין כי האלבום משקף את עיסוקו של עומר אדם במודעות עצמית, במיוחד על רקע מעברו לדובאי, הביקורות המופנית כלפיו וחרדותיו. חרסונסקי מבקר את הצליל הגבוה המתבכיין שמופיע בשירים, ורואה בו מנייריזם שמשפיע על האמינות של השירים. חרסונסקי משבח שירים מסוימים על הלחנים והעומק הרגשי שלהם, כמו "מדבר על שקט", "פרח" ו"חייל מלבנון". חרסונסקי מציע שצמצומו של האלבום ל-12 עד 13 שירים הייתה הופכת אותו למגובש ואותנטי יותר, בנוסף לתרומה משמעותית לקריירה של עומר אדם.
דודי פטימר סקר את האלבום באתר מעריב, וכתב כי האלבום מציג את הרבגוניות של אדם מבחינת מילים, לחנים, הפקה מוזיקלית וביצוע. הוא עובר ללא מאמץ בין רגעים שובבים, הומוריסטיים, עצובים ומאושרים ולוכד חוויות אישיות וקולקטיביות כאחד. הוא ציין כי עם כל הוצאת אלבום, מתברר שאדם מתמקד יותר במשמעות ובמסר שמאחורי השירים, ולא סתם מוציא הקלטות. באלבום הזה יש אמירה חזקה כלפי עצמו, המדגישה את הצורך לא לאבד את עצמו בעולם ולהוקיר את אהוביו. האלבום מציע מגוון רחב של שירים, כולל רצועות קצביות כמו "סוף העולם", "מזליקו" ו"טאפס וטריפונס", כמו גם בלדות נוגעות ללב כמו "חייל מלבנון", "שנינו הפכים", "אווירה של סוף" ו"פרח". באלבום מופיעים גם שירים שנופלים איפשהו באמצע, כמו "בן 30", "קוסמופוליטן", "יצאה שבת", "קומה 58" ו"רחוב החרדות". בחירה קפדנית של שירים, מילותיהם והתאמתם לקולו ולפרסונה של אדם ניכרת לאורך האלבום וסיכם כי האלבום הוא "אלבום מושלם שמספק מנעד מגוון שכל מאזין יכול להתחבר אליו".
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | אני  | עומר אדם ואודיה אזולאי | משה בן אברהם ואופק יקותיאל | 2:35 |
| 2. | קומה 58  | אסף צרויה, אלעד טרבלסי, עידן בקשי ועומר אדם | אסף צרויה | 2:56 |
| 3. | יצאה שבת  | אודיה אזולאי | גיא דאן | 3:08 |
| 4. | DXB to TLV  | דולב רם, עומר אדם ופן חזות | דולי ופן | 2:55 |
| 5. | מדבר של שקט  | משה בן אברהם ואופק יקותיאל | משה בן אברהם ואופק יקותיאל | 3:13 |
| 6. | טאפס וטריפונס  | גל ג'ו כהן, אורן דגו עמנואל, רון ביטון ושי פינטו | גל ג'ו כהן ואורן דגו עמנואל | 2:54 |
| 7. | חייל מלבנון  | אבי אוחיון ודודי בר דוד | מתן דרור | 3:25 |
| 8. | התעוררתי עם נמר (בהשתתפות איזי)   | ארז שרון, נתי אבידן ועומר אדם | ג'וזף | 2:55 |
| 9. | קוסמופוליטן  | גיל ויין, נתי אבידן, עומר אדם וטל קסטיאל | גיל ויין | 2:14 |
| 10. | סוף העולם  | משה בן אברהם ואופק יקותיאל | משה בן אברהם ואופק יקותיאל | 2:52 |
| 11. | נתפוצץ כמו ילדים  | עומר אדם, רון ביטון וינון יהל | ינון יהל | 2:27 |
| 12. | רחוב החרדות  | אבי אוחיון, מתן דרור ומור אוזן | מתן דרור | 3:04 |
| 13. | סיגליות (עם דויד ברוזה)   | אוונחלינה סוברדו גאלאנס ויהונתן גפן | גיא דאן | 3:34 |
| 14. | פרח  | גיל ויין | גיל ויין | 2:06 |
| 15. | אווירה של סוף  | גיל ויין, נתי אבידן וטל קסטיאל | גיל ויין | 2:47 |
| 16. | שנינו הפכים  | דולב רם ופן חזות | דולי ופן | 3:29 |
| 17. | מזליקו  | עומר אדם, רון ביטון וינון יהל | ינון יהל | 2:25 |
| 18. | בן 30  | גיל ויין, נתי אבידן, עומר אדם וטל קסטיאל | גיל ויין | 3:26 |
| משך כולל: | משך כולל: | משך כולל: | משך כולל: | 52:33 |
הערות שוליים

↑  משה בן אברהם, אופק יקותיאל, אסף צרויה, גיא דן, דולי ופן, גל ג'ו כהן, אורן דגו עמנואל, מתן דרור, ג'וזף, גיל ויין וינון יהל
1 2 3  גיל משעלי, ‏כל מה שאנחנו יודעים על האלבום החדש של עומר אדם, באתר ‏מאקו‏, 28 במאי 2023
↑  עומר אדם מוציא אלבום חדש אחרי 3 שנים: "סוף העולם", באתר אייס, 1 ביוני 2023
1 2  דורית אסרף מזרחי, "סוף העולם": עומר אדם שחרר אלבום חדש, באתר כאן – תאגיד השידור הישראלי, 1 ביוני 2023
1 2  יוסי חרסונסקי, עומר אדם סוף העולם, באתר יוסמיוזיק, ‏4 ביוני 2023
1 2 3  גיל משעלי, ‏עומר אדם מכה על חטא באלבום החדש, "סוף העולם": "מתחיל פרק חדש, עם פחות להרשים", באתר ‏מאקו‏, 1 ביוני 2023
↑  אמיר שוורץ, עומר אדם רוצה לשוב ולהיות אהוב, אך האלבום החדש מפספס את המטרה, באתר ynet, 1 ביוני 2023
↑  דודי פטימר, ‏מסלסולים ועד לטיני: עומר אדם באלבום חדש שעומד בכל הציפיות, באתר מעריב אונליין, 3 ביוני 2023
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם • לחנים שבורים |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| לחנים שבורים | "אהובתי כבר לא רואה אותי" ‏•‏‏ "טקילה" ‏•‏‏ "גברת אגו" ‏•‏‏ "נרקומן של בדידות" ‏•‏‏ "תהום" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
| --- | --- |
בקרת זהויות :  MusicBrainz release group: 615d5c26-149d-40f3-b594-48bfc1a8c66b
מונופול טבעי

גרף היעילות של קיום מונופול טבעי 

בירוק-העלות הכוללת של ייצור כמות מסוימת של מוצר זהה על ידי שתי חברות מתחרות. 

באדום-העלות הכוללת של ייצור אותה כמות של מוצרים על ידי חברה שהיא מונופול טבעי. 

ניתן לראות כי העלות הממוצעת (AC) בייצור באמצעות מונופול טבעי קטנה יותר מסכום העלויות של ייצור באמצעות שתי חברות, ומותאמת לרמת הביקוש (D).
מונופול טבעי הוא כינוי לפעילות כלכלית אשר מגיעה ליעילותה המקסימלית כאשר תוצריה מופקים בידי יצרן אחד בלבד. מונופול טבעי מתפתח בדרך כלל כאשר עלויות ההקמה של מתקני הייצור כרוכות בהשקעה של הון ראשוני גדול במיוחד ביחס לגודלו של שוק הצרכנים הפוטנציאלי, וכתוצאה מכך נבנים חסמי כניסה גבוהים במיוחד לענף. הדוגמאות הבולטות ביותר לקיומו של מונופול טבעי הוא בתחומי הייצור והאספקה של שירותים ציבוריים כגון חשמל ומים, רכבות, נמלי ים ונמלי תעופה.